### NN 18/2022 (9.2.2022.), Odluka o donošenju izmjena i dopuna strukovnog kurikuluma za stjecanje kvalifikacije TEHNIČAR GEODEZIJE I GEOINFORMATIKE (050624) u obrazovnom sektoru GRADITELJSTVO I GEODEZIJA

Ministarstvo znanosti i obrazovanja

191

Na temelju stavka 11. članka 8. Zakona o strukovnom obrazovanju (»Narodne novine«, broj 30/2009., 24/2010., 22/2013. i 25/2018.), ministar znanosti i obrazovanja donosi

ODLUKU

O DONOŠENJU IZMJENA I DOPUNA STRUKOVNOG KURIKULUMA ZA STJECANJE KVALIFIKACIJE TEHNIČAR GEODEZIJE I GEOINFORMATIKE (050624) U OBRAZOVNOM SEKTORU GRADITELJSTVO I GEODEZIJA

I.

Odlukom o uvođenju strukovnog kurikuluma za stjecanje kvalifikacije TEHNIČAR GEODEZIJE I GEOINFORMATIKE (050624) u obrazovnom sektoru GRADITELJSTVO I GEODEZIJA (»Narodne novine«, broj 79/2017.) donesen je strukovni kurikulum za stjecanje kvalifikacije TEHNIČAR GEODEZIJE I GEOINFORMATIKE (050624) u obrazovnom sektoru GRADITELJSTVO I GEODEZIJA.

II.

Ovom Odlukom donose se izmjene i dopune strukovnog kurikuluma za stjecanje kvalifikacije TEHNIČAR GEODEZIJE I GEOINFORMATIKE (050624) u obrazovnom sektoru GRADITELJSTVO I GEODEZIJA u dijelovima koji se odnose na izmjene naziva nastavnog predmeta Fotogrametrija u Fotogrametrija i daljinska istraživanja te naziva modula i nastavnog predmeta Geoinformacijska infrastruktura u Geoinformacije u Nastavnom planu i programu te na kadrovske uvjete u nastavnim predmetima Geodetska grafika, Fotografija, Osnove geoinformatike, Geoinformatika i Geodetska izmjera.

III.

Sastavni dio ove Odluke su izmjene i dopune strukovnog kurikuluma za stjecanje kvalifikacije TEHNIČAR GEODEZIJE I GEOINFORMATIKE (050624) u obrazovnome sektoru GRADITELJSTVO I GEODEZIJA iz točke II. ove Odluke.

IV.

U skladu sa strukovnim kurikulumom koji je sastavni dio ove Odluke, obrazuju se učenici koji upisuju prvi razred srednje škole u strukovnome kurikulumu za stjecanje kvalifikacije TEHNIČAR GEODEZIJE I GEOINFORMATIKE (050624) u obrazovnome sektoru GRADITELJSTVO I GEODEZIJA počevši od školske godine 2022./2023.

V.

Ova Odluka stupa na snagu osmoga dana od dana objave u »Narodnim novinama«.

Klasa: 602-03/21-05/00038

Urbroj: 533-05-21-0002

Zagreb, 24. siječnja 2022.

Ministar
 prof. dr. sc. Radovan Fuchs, v. r.

IZMJENE I DOPUNE STRUKOVNOG KURIKULUMA ZA STJECANJE KVALIFIKCIJE TEHNIČAR GEODEZIJE I GEOINFORMATIKE (050624) U OBRAZOVNOM SEKTORU GRADITELJSTVO I GEODEZIJA

2.1. Nastavni plan

![](/files/_web/sluzbeni-dio/2022/132277/images/9798.jpg)

2.2. Nastavni program

|  |  |
| --- | --- |
| Naziv modula | FOTOGRAMETRIJA |
| Popis strukovnih skupova ishoda učenja iz standarda kvalifikacije | Fotogrametrija |
| Kako učiti i raditi s ovim modulom | |
| Cilj modula: | ■     steći osnovna znanja o fotografskim tehnikama, fotogrametriji, digitalnome ortofoto planu i digitalnome modelu terena te znanja o njihovoj primjeni na raznim područjima  ■     koristiti znanja o izradbi i interpretaciji digitalnoga ortofota i digitalnoga modela reljefa u analizama prostornih podataka i podataka vezanih uz prostor  ■     pravilno interpretirati prikupljene podatke |
| Opis modula: | Primjena fotografskih tehnika pri izradi fotografija koje se koriste u fotogrametriji za izradbu digitalnoga ortofoto plana i digitalnoga modela reljefa. Opisivanje i interpretacija proizvoda fotogrametrijske izmjere i daljinskog istraživanja. |
| Nastavni predmeti koji se izvode u ovome modulu: | Fotografija (1. razred, 1 sat, 1,5 bod)  Fotogrametrija i daljinska istraživanja (2. razred, 2 sata, 5 bodova) |

Naziv nastavnog predmeta: FOTOGRAMETRIJA I DALJINSKA ISTRAŽIVANJA

Razred: drugi (2.)

|  |  |
| --- | --- |
| U drugom razredu polaznik će steći sljedeće ishode učenja: | 1. opisati terestričku fotogrametrijsku izmjeru  2. opisati aerofotogrametrijsku izmjeru  3. opisati postupke daljinskog istraživanja  4. interpretirati proizvode fotogrametrijske izmjere i daljinskog istraživanja  5. objasniti osnovne principe predočavanja prikupljenih podataka (analogno i digitalno, alfanumerički, grafički, multimedijalno)  6. odabrati geoinformatičku podršku za predočavanje prikupljenih podataka  7. objasniti funkciju i namjenu strojne i programske opreme  8. koristiti računalne mreže |
| Razrada | |
| Nastavne cjeline | Razrada – Nastavne teme |
| Uvod u fotogrametriju | Definicija i podjela fotogrametrije  Povijest fotogrametrije  Stereofotogrametrija (stereoskopsko promatranje) |
| Svjetlo i boja | Vidljiva, infracrvena i ultraljubičasta svjetlost  Filteri |
| Preslikavanje | Pogreške u preslikavanju  Mjerilo preslikavanja  Korištenje jedne snimke  Projekcijsko središte  Elementi snimke  Unutarnja orijentacija  Vanjska orijentacija |
| Stereopar | Baza snimanja  Relativna orijentacija  Apsolutna orijentacija  Restitucija |
| Aerofotogrametrija | Aerokamere  Snimanje iz zraka  Mjerilo snimanja  Uzdužni i poprečni preklop  Plan snimanja  Orijentacijske točke i apsolutna orijentacija  Plan leta  Snimanje i dešifraža |
| Terestrička fotogrametrija | Fototeodolit  Baza snimanja  Vrste snimaka |
| Daljinska istraživanja | Osnovni postupci i metode daljinskih istraživanja  Interpretacija rezultata daljinskih istraživanja |
| Proizvodi | Redresirana snimka  Ortofoto  Digitalni model terena |
| Ostalo | |
| Metode i oblici rada: | Metode: verbalne metode, vizualne metode, prakseološke metode, metode aktivnog učenja, metode učenja stvaranjem.  Oblici: frontalni rad, rad u skupini, rad u parovima, individualni rad.  Napomena: Izbor metoda i oblika rada za svaki nastavni sat određuje nastavnik prema nastavnim sadržajima, osobitosti polaznika te materijalnim i drugim uvjetima. |
| Elementi i oblici praćenja i vrjednovanja polaznika: | Elementi: usvojenost programskih sadržaja, primjena sadržaja, sudjelovanje u nastavnom procesu.  Oblici: usmena provjera, pisana provjera, individualni praktični rad (projekt, prezentacija, istraživanje, poster, modeli, istraživačko izvješće, dnevnik terenskog rada ili terenske nastave). |
| Literatura | |
| Literatura za polaznike: | Prema Katalogu obveznih udžbenika i pripadajućih dopunskih nastavnih sredstava Ministarstva znanosti i obrazovanja. |

|  |  |
| --- | --- |
| Naziv modula | GEOINFORMACIJE |
| Popis strukovnih skupova ishoda učenja iz standarda kvalifikacije | Geoinformacijska infrastruktura |
| Kako učiti i raditi s ovim modulom | |
| Cilj modula: | ■     osposobiti se za prikupljanje, obradu, distribuciju i korištenje prostornih podataka |
| Opis modula: | Upoznavanje Nacionalne infrastrukture prostornih podataka (NIPP) i INSPIRE direktive. Primjena zakonskih procedura prilikom uspostave, održavanja i primjene informacijskih sustava pri izradi elaborata. |
| Nastavni predmet koji se izvodi u ovome modulu: | Geoinformacije (4. razred, 2 sata, 4 boda) |

Naziv nastavnog predmeta: GEOINFORMACIJE

Razred: četvrti (4.)

|  |  |
| --- | --- |
| U četvrtom razredu polaznik će steći sljedeće ishode učenja: | 1. objasniti osnove Nacionalne infrastrukture prostornih podataka (NIPP)  2. objasniti osnove INSPIRE direktive  3. objasniti glavne značajke informacijskih sustava  4. razlikovati pojedine informacijske sustave  5. primijeniti zakonske procedure prilikom uspostave, održavanja i primjene informacijskih sustava  6. interpretirati informacijski sustav  7. uporabiti informacijski sustav |
| Razrada | |
| Nastavne cjeline | Razrada – Nastavne teme |
| Prostorni podaci | Opisni podaci  Razmjena podataka  Korištenje podataka  Standardi i norme  Zakoni i propisi |
| Nacionalna infrastruktura prostornih podataka (NIPP) | Osnove NIPP-a  Ciljevi NIPP-a  Podaci NIPP-a  Subjekti NIPP-a  GeoPortal  INSPIRE direktiva (osnovna načela, komponente) |
| Informacijski sustavi | Pregled informacijskih sustava  Osnovne komponente IS-a  Struktura podataka IS-a  Uspostava IS-a  Održavanje IS-a  Uporaba IS-a |
|  | Metode izmjere za uspostavu i održavanje IS-a  Geodetska izmjera za uspostavu i održavanje IS-a  Geoinformatička podrška za uspostavu i održavanje IS-a |
| Izradba elaborata informacijskih sustava | Prikupljanje podataka za IS  Obrada podataka IS-a  Predočavanje podataka IS-a |
| Napomene: | Nastavni proces izvodi se pretežno kao mentorska nastava tijekom koje polaznici (pod mentorskim vodstvom nastavnika) rade samostalne istraživačke radove na području zakonske i podzakonske osnove NIPP.  Praktični rad u obliku izradbe elaborata služi za povezivanje usvojenih sadržaja s teorijskim spoznajama i praktičnom primjenom.  Sadržaj je pogodan za realizaciju putem elektroničkog učenja (e-učenje). |
| Ostalo | |
| Metode i oblici rada: | Metode: verbalne metode, vizualne metode, prakseološke metode, metode aktivnog učenja, metode učenja stvaranjem.  Oblici: frontalni rad, rad u skupini, rad u parovima, individualni rad.  Napomena: Izbor metoda i oblika rada za svaki nastavni sat određuje nastavnik prema nastavnim sadržajima, osobitosti polaznika te materijalnim i drugim uvjetima. |
| Elementi i oblici praćenja i vrjednovanja polaznika: | Elementi: usvojenost programskih sadržaja, primjena sadržaja, sudjelovanje u nastavnom procesu, elaborat.  Oblici: usmena provjera, pisana provjera, individualni praktični rad (projekt, prezentacija, istraživanje, poster, modeli, istraživačko izvješće, dnevnik terenskog rada ili terenske nastave, geodetski elaborati). |
| Literatura | |
| Literatura za polaznike: | Prema Katalogu obveznih udžbenika i pripadajućih dopunskih nastavnih sredstava Ministarstva znanosti i obrazovanja. |

4. KADROVSKI UVJETI

|  |  |  |
| --- | --- | --- |
| Nastavni predmet | Nastavnik | Izobrazba\* |
| Geodetska izmjera | ■     nastavnik stručno-teorijskih sadržaja | ■     diplomirani inženjer geodezije  ■     magistar inženjer geodezije i geoinformatike |
| ■     strukovni učitelj | ■     inženjer geodezije  ■     sveučilišni prvostupnik (baccalaureus) inženjer geodezije i geoinformatike |
| ■     suradnik u nastavi | ■     geodetski tehničar  ■     tehničar geodezije i geoinformatike |
| Geodetska grafika | ■     nastavnik stručno-teorijskih sadržaja | ■     diplomirani inženjer geodezije  ■     magistar inženjer geodezije i geoinformatike  ■     inženjer geodezije  ■     sveučilišni prvostupnik (baccalaureus) inženjer geodezije i geoinformatike |
| Fotografija | ■     nastavnik stručno-teorijskih sadržaja | ■     diplomirani inženjer geodezije  ■     magistar inženjer geodezije i geoinformatike  ■     inženjer geodezije  ■     sveučilišni prvostupnik (baccalaureus) inženjer geodezije i geoinformatike |
| Osnove geoinformatike | ■     nastavnik stručno-teorijskih sadržaja | ■     diplomirani inženjer geodezije  ■     magistar inženjer geodezije i geoinformatike  ■     inženjer geodezije  ■     sveučilišni prvostupnik (baccalaureus) inženjer geodezije i geoinformatike |
| Geoinformatika | ■     nastavnik stručno-teorijskih sadržaja | ■     diplomirani inženjer geodezije  ■     magistar inženjer geodezije i geoinformatike  ■     inženjer geodezije  ■     sveučilišni prvostupnik (baccalaureus) inženjer geodezije i geoinformatike |